Skyggeenergi

Generelt
Skyggeenergi er en form for energi i samme klasse som lys. Den findes naturligt i Skyggelandet hvor den udgør ca en lige så stor procentdel af dimensionen som Stof udgør i vores dimension.

Skyggeenergi opfører sig på mange punkter som lys, og visse videnskabsmænd påstår at det er det modsatte af lys (hvor mørke kun er manglen på lys). Ingen har dog endnu påvist det da der ikke findes nogen eksperter i skyggeenergi, og da kun et levende individ har erfaring med både lys og skyggeenergi, nemlig Sinclair Sharrow. Skyggeenergi kan ligesom lys trænge igennem gennemsigtige overflader og kan både forstærkes og forvrænges af prismer og linser. Interessant nok har skyggeenergi den evne at den, hvor lys tilfører energi til det den rammer, suger energi fra hvad den rammer.

En anden interessant egenskab ved skyggeenergi er at den i forhold til lys er ret ustabil og nemmere lader sig omskabe til stof. Det stof som kan skabes ud af skyggeenergi bliver i daglig tale kaldt skyggestof og det opstår sjældent naturligt, og sjældnere i særlig lang tid.

Skyggeenergi kan findes i meget små mængder i vores verden, da det lækker fra Skyggelandet. Skygger består af skyggeenergi, da lys og skyggeenergi ødelægger hinanden. Det er dog så små mængder at det er umuligt at måle eller forske på.

Eksempler og Brug

 * Skyggelandet består næsten udelukkende af skyggeenergi
 * Luske består næsten udelukkende af skyggeenergi, da han har oprindelse i Skyggelandet.